Publication: Magyar Közlöny
Issue: MK-1999-58 (Year: 1999, Number: 58)
Era: 1990-2004
Section: [9/1990. (IV. 25.) AB határozat, ABH 1990, 46, 48.]
Paragraph Index: 225

(1) bekezdésének az a szövegrésze, amely szerint „az ellenőrzést az 1. §-ban meghatározottakra vonatkozó adatokat tartalmazó iratok alapján kell lefolytatni”, a szabad bizonyítástól fosztja meg a bizottságot. Önmagában ebből a szabályból erre következtetni nem lehet. A bizottság más bizonyítási eszközt is igénybe vehet — a 8. § (4) bekezdése kifejezetten is utal a tanú igénybevételének lehetőségére —, és a bizonyítékokat a maguk összességében szabadon mérlegelheti. Az igazságügy-miniszter észrevétele szerint is, „a bizottság bármilyen bizonyítási eszközt felhasználhat”. A tárca nélküli miniszter pedig „az IM által elkészített jogi álláspont minden elemével” egyetértett.

Source: https://magyarkozlony.hu/hivatalos-lapok/3810ad673d2cfba223e561029d4e46d1b83ab15c/dokumentumok/1f0d7592559abdc935975a4736ff75919b314efc/letoltes